cyanic-selkie/wikianc huggingface dataset:
Hamat Gader
Historie
Hamat Gader var kjend som feriestad i romartida.
Västerås kommun
Västerås kommune er ein svensk kommune i Västmanlands län i landskapet Västmanland. Kommunen har grensar til nabokommunane Hallstahammar, Surahammar og Sala i Västermanlands län. I aust har kommunen grense mot Enköping kommun i Uppsala län og i sør ved Kvicksund er det brusamband over Mälaren til Eskilstuna kommun i Södermanlands län. Administrasjonssenter i kommunen er Västerås. Kommunen var i 2011 den sjette største kommunen i Sverige etter folketal, og tettstaden Västerås var rangert som den femte største byen i landet etter folketal.
Hamat Gader
Historie
Bygginga av eit badeanlegg byrja på 100-talet av 10. romerske legionen, som var i garnison i byen Gadara. I dag består av anlegg av det romersk-bysantinske anlegg og bygg som vart bygd i den muslimske perioden.
Västerås kommun
Tettstader
Västerås kommune har fjorten tettstader. Folketalet i tabellen er frå 31. desember 2005.
Hamat Gader
Historie
I tillegg vart det bygd eit romersk teater på 200-talet med sete til 2 000. Ei stor synagoge vart bygd på 400-talet. Somme av bygningane vart øydelagd av eit jordskjelv på 600-talet og restaurert av omajadane som styrte frå Damaskus. På 800-talet vart ikkje bada lenger nytta og eit tjukt lag med mudder dekkjer i dag ruinane.
Västerås kommun
Venskapsbyar
Västerås har åtte vennskapsbyer :
Fagerhette
Fagerhette (Mycena adonis) er ein hettesopp med raud hatt og rosa til kvite skiver og stilk.
Fagerhette veks om hausten mellom gras og mose på små pinnar eller annan ved i barskog og lauvskog. Han finst òg i alpine vierkratt.
Fagerhette finst over heile Noreg, men er ikkje vanleg.
Aureol
Ein aureol er ein farga ring kring sola eller månen. Ringen er vanlegvis brun, men kan òg ha regnbogefargar med raud farge ytst. Ringen oppstår når lyset passerer gjennom tynne skylag og vert avbøygd i skydropane. Ein kan òg sjå aureol-effekten rundt lykter i tåke. Kor stor ringen vert kjem an på kor store dropane er og små dropar gjev ein stor radius.
Snakey
Snakey er det 15. studioalbumet til den amerikanske musikaren Tony Joe White, gjeve ut 5. november 2002 på Munich Records.
1925 Franklin-Adams
1925 Franklin-Adams er ein hovudbelteasteroide. Han blei oppdaga den 9. september 1934 av Hendrik van Gent ifrå Union Observatory i Johannesburg.
Bunker Bluff
Bunker Bluff er ein markant skrent som ligg like sør for munningen av Gairbreen og dannar ein del av vestveggen i Marinerbreen i Victoria Land. Han vart kartlagt av US Geological Survey frå landmålingar og frå flyfoto tekne av U.S. Navy i 1960–64 og vart namngjeven av Advisory Committee on Antarctic Names etter William H. Bunker, ein meteorolog ved Hallett-stasjonen i 1962.
Jakobsnes Oppvekstsenter
Jakobsnes Oppvekstsenter – Avdeling skole er ein norsk offentleg grunnskule som ligg i Jakobsnes i Sør-Varanger kommune i Troms og Finnmark fylke. Han har 50 elevar i fire skoleklassar, desse er fordelt på klassetrinn frå fyrste til sjuande. Skulen dekkjer heile barnetrinnet.
Leiar for skulen er rektor Toril Degerstrøm.
Brannrøyr
Brannrøyr var ei lunteliknande innretning på granatar, bomber og torpedoar som tende eksplosiva i rett tid i tilhøve til ynskt effekt. I gamle artillerigranatar vart brannrøyret rett utover langs løpet på kanonen og røyret var fylt med krut som brann ei bestemd tid, slik at granaten eksploderte etter ein kjend brenntid. I nyare brannrøyr skjer forbrenninga på plater eller spiralar som kan dreiast eller på andre vis verte endra for å påverka brenntida. Dei vert tende i det granaten vert skoten ut viss granaten skal sprengast etter ei gjeven flukttid, eller ved anslag viss granaten skal sprengast etter innslag.
VM i alpine greiner 1996
Den '''33. verdsmeisterskapen i alpine greiner''' vart avvikla i tida 12. til 25. februar 1996 i Sierra Nevada i Spania. Meisterskapen var opphavleg tidfest til 1995-sesongen, men vart grunna snømangel utsett eitt år.
Brannrøyr
Brannrøyr i bomber og torpedoar var gjerne mekaniske og drivne av ein propell for å mæla fallhøgd eller utgått distanse. Brannrøyr i luftvernskyts kan vera trykkstyrt.
VM i alpine greiner 1996
Kombinasjons-slalåmen vart avvikla på kveldstid i flaumlys, den aller fyrste alpine VM-øvinga som vart arrangert under slike tilhøve.
Brannrøyr
Moderne brannrøyr er ofte ei elektronisk innretning som avgjer tenningstidspunkt anten ved fjernstyring eller når granaten er på rett stad. Optimalt stad for detonasjon kan då kalkulerast ut frå måledata gjeve av fleire tilhøve, men ofte inkluderer det ei form for nærleikdeteksjon. Slike brannrøyr vert omtalt som nærleiksbrannrøyr.
VM i alpine greiner 1996
Slalåm
Dato: 25. februar
Løypelengd: 560 m, høgdeskilnad: 220 m
<br style="clear:both;" />
Storslalåm
Dato: 23. februar
Løypelengd: 1450 m, høgdeskilnad: 395 m
<br style="clear:both;" />
Super-G
Løypelengd: 2425 m, høgdeskilnad: 640 m
<br style="clear:both;" />
Utfor
Dato: 17. februar
Løypelengd: 3930 m, høgdeskilnad: 950 m
<br style="clear:both;" />
Kombinasjon
Dato: 19. februar (slalåm), 21. februar (utfor)
Slalåm: løypelengd: 520 m, høgdeskilnad: 200 m
Utfor: løypelengd: 3524 m, høgdeskilnad: 800 m
Slalåm
Dato: 24. februar
Løypelengd: 500 m, høgdeskilnad: 200 m
Storslalåm
Dato: 22. februar
Løypelengd: 1077 m, høgdeskilnad: 395 m
Super-G
Dato: 12. februar
Løypelengd: 2263 m, høgdeskilnad: 600 m
Utfor
Dato: 18. februar
Løypelengd: 3396 m, høgdeskilnad: 800 m <br style="clear:both;" />
Hoyt Head
Hoyt Head er eit høgt nes som strekkjer seg ut frå Bowyer Butte. Det ligg på vestsida av Venzkebreen på kysten av Marie Byrd Land i Antarktis. Neset vart oppdaga og fotografert frå lufta under U.S. Antarctic Service i desember 1940 og kartlagd av US Geological Survey frå landmålingar og flyfoto tekne av U.S. Navy, 1959–66. Det vart namngjeve av Advisory Committee on Antarctic Names etter løytnant Ronnie A. Hoyt i U.S. Navy Reserve, øvstkommanderande ved Byrd Station i 1971.
VM i alpine greiner 1996
Kombinasjon
Dato: 16. februar (utfor) 19. februar (slalåm)
Slalåm: løypelengd: 475 m, høgdeskilnad: 160 m
Sala kommun
Sala kommune ligg i det svenske länet Västmanlands län i Västmanland. Administrasjonssenter i kommunen er Sala.
May Britt Drugli
May Britt Drugli er ein norsk pedagog, dr.philos. og professor i pedagogikk ved NTNU. Forskingsområda hennar er lærar–elev-relasjonen i barnehage og skule; små born i barnehage; psykisk helse i barnehage og skule og dessutan barn med åtferdsvanskar.
I 1985 vart ho cand.paed. ved UiO med ei hovudoppgåve der ho vurderte rolla til mødreheimane, og i 2007 fekk ho doktorgrad (dr.philos.) ved NTNU, egionsenter for barn og unges psykiske helse (RBUP), med avhandlinga Young children treated because of ODD/CD : conduct problems and social competence in day-care and school settings.
Ho har i største del av karrieren arbeidd med utviklingsarbeid og forsking, og blant anna leia fleire forskingsprosjekt, men den første tida etter ho avslutta utdanninga i 1985, hadde ho òg stillingar ved barneheim og spedbarnssenter.
I 2013 fekk VG utført ei undersøking som viste at både små og store born vert smitta av stresset til foreldra. Drugli vart brukt som ekspertkommentator av fleire medium i samband med denne undersøkinga. Ho har òg sjølv utført forsking på stressnivået til barn.
Kaiskuru Nærmiljøsenter
Kaiskuru Nærmiljøsenter – Avdeling skole er ein norsk offentleg grunnskule i Alta kommune i Troms og Finnmark fylke. Han har 140 elevar i åtte skoleklassar, desse er fordelt på klassetrinn frå fyrste til fjerde. Skulen dekkjer ikkje heile barnetrinnet.
Baffinbukta
Baffinbukta er havområdet mellom den nordvestlege delen av Grønland og dei arktiske øyane i det austlege Canada. Den 70. breiddgraden er sett som grense mot Davissundet i sør. Mot nord vert Baffinbukta innsnevra til det smale Naressundet mellom Nordvest-Grønland og Ellesmereøya. Baffinbukta er opptil 2 905 meter djup, om lag midt mellom Diskoøya og Kapp Raper på Baffinøya. I norddelen, ved innløpet til Smithsundet, er eit 50 000 km² stort polynja, eit havstykke der det heile året er ope hav.
Labradorstraumen er ein arktisk havstraum som går mot sør frå Baffinbukta og langs kystane av Newfoundland og Labrador, og som lengre sør dreiar mot aust og går i hop med Golfstraumen. Vestis er den lokale nemninga for havis danna i Baffinbukta og Davissundet, vest for Grønland.
På 1800-talet var Baffinbukta eit viktig område for kvalfangst, særleg av grønlandskval og narkval. Åra 1903-06 lukkast polarforskaren Roald Amundsen å sigle den lange vegen frå Baffinbukta til Alaska med «Gjøa»; han og mannskapet hans vart dermed dei fyrste som sigla gjennom heile Nordvestpassasjen.
Baffinbukta har namn etter den engelske sjøfararen William Baffin, som i 1616 sigla opp langs vestkysten av Grønland.
Aspirasjonstermometer
Eit aspirasjonstermometer vert nytta for å måle temperaturen i lufta. Det består av eit termometer i ei blank hylse, som reflekterer stråling, der lufta vert suga (aspirert) forbi termometerkula med forholdsvis stor snøggleik. Instrumentet er lett å transportere og vert nytta mykje på ekspedisjonar, til sjøs og liknande, og dessutan for å kontrollere utstyr på meteorologiske stasjoner.
Woolam Peak
Woolam Peak er eit lite fjell sør langs kraterkanten av Mount Cumming i Executive Committee Range i Marie Byrd Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1958-60. Det vart namngjeve av Advisory Committee on Antarctic Names (US-ACAN) etter Alvis E. Woolam, ein forskar på ionosfæren ved Byrd-stasjonen, 1959.
Buskirk Bluffs
Buskirk Bluffs er ei bratt fjellskrent på vestsida av McMahonbreen i Anare Mountains i Victoria Land. Han vart namngjeven av Australian National Antarctic Research Expeditions (ANARE) etter major H. Buskirk i United States Air Force, som var amerikansk observatør med ANARE («Thala Dan»), 1962, som utforska området.
Mount Wilbanks
Mount Wilbanks er eit vollforma fjell som er delvis isdekt, men med ein berr austvegg, heilt aust i Kohler Range i Marie Byrd Land. Det vart først grovt kartlagd av US Geological Survey (USGS) frå flyfoto obtained by U.S. Navy Operasjon Highjump i januar 1947. Det vart namngjeve av Advisory Committee on Antarctic Names (US-ACAN) etter John R. Wilbanks, ein geolog med gruppa frå US Antarctic Research Program (USARP) som kartla Marie Byrd Land, 1966-67.
Badr
Badr eller Badr Hunayn (arabisk بدر حنین) er ein by i Al Madinah-regionen vest i Saudi-Arabia. Han ligg kring 130 km frå den islamske heilage byen Medina.
Han var åstad for det kjende slaget ved Badr mellom Quraish-stamma frå Mekka og muslimane frå Medina i 624.
1926 Demiddelaer
1926 Demiddelaer er ein hovudbelteasteroide og går i bane innanfor asteroidefamilien Eunomia. Han blei oppdaga den 2. mai 1935 av Eugène Joseph Delporte ifrå Observatoire Royal de Belgique i Uccle.
Cam i England
Cam er ei sideelv til Great Ouse i det austlege England. Dei to elvene møtest sør for Ely, ved Pope's Corner. Via Great Ouse er Cam knytt til det engelske kanalsystemet. Elva renn gjennom Cambridge, og så omkring 65 km vidare før ho munnar ut i Nordsjøen.
Ho heitte tidlegare Granta, og enno brukar mange som bur langs ho dette namnet. Eit av fleire eldre namn på Cambridge var Grentabrige, som etterkvart vart forvanska til Cambridge. Sidan byen hadde namn etter ei bru over elva, vart det etterkvart noko underleg av det ikkje var samsvar mellom namna, og Granta vart omdøypt til Cam.
I 1702 vart det grunnlagt ein samskipnad for å bevare elva, som fekk ansvar for å sørgje for at ho var farbar for båttrafikk. Dette inkluderer blant anna drifta av tre sluser: Jesus-slusa, Bottisham-slusa og Baits Bite-slusa. Elva over Jesus-slusa, kalla Top River, er berre farbar for robåtar og prammar. Mellom Jesus-slusa og Mill Pond ligg eit populært turområde, der ein har god utsikt mot mange av bygningane til universitetet i Cambridge.
Rokonkurransane mellom forskjellige universitetslag er ein gammal tradisjon. Dei føregår mellom Jesus-slusa og Bottisham-slusa. Nedanfor Baits Bite, i delen som blir kalla Lower River, ligg mange husbåtar.
Dei viktigaste sideelvane heiter òg offisielt Cam, men den eine går gjerne under det gamle namnet Granta, medan den andre blir kalla Rhee.
Sivsokkelhette
Sivsokkelhette eller sivhette (Mycena bulbosa) er ein liten hettesopp med ei gelatinøs hatthud som kan trekkjast av. Han veks på einfrøblada plantar i våtmark om sumaren og hausten.
Sivsokkelhette kan likna på stjernesokkelhette.
I Noreg er arten relativt vanleg.
Colosseum Live
Colosseum Live er eit konsertalbum av den engelske rockegruppa Colosseum, gjeve ut i 1971. Det var eit av dei bestseljande albuma deira og låg seks veker inne på UK Albums Chart og nådde 17. plassen.
Opptaka vart gjort i Manchester University (18. mars 1971) og The Big Apple i Brighton (27. mars 1971), under «Daughter of Time»-turneen. Etter «Colosseum Live» vart bandet oppløyst og kom først saman att 23 år seinare, i 1994.
Mottaking
Allmusic skreiv «Med bra materiale, nokre tårnande framføringar og ein mektig atmosfære, er dette alt ein kan håpe på i eit konsertalbum.»
Mervelier
Mervelier er ein kommune i distriktet Delémont i kantonen Jura i Sveits. Kommunen har innbyggjarar  og eit areal på. Kommunesenteret ligg 556 meter over havet.
Kommunen ligg i Val Terbi ved foten av Schelten-passet langs elva Scheulte.
Danuta Siedzikówna
Danuta Helena Siedzikówna var ein polsk sjukepleiar i Armia Krajowa.
St. Jakob kyrkje
St. Jakob kyrkje er ei langkyrkje frå 1921 som ikkje lenger er vanleg soknekyrkje. Kyrkja ligg på Nygårdstangen i Bergen sentrum. Nygårdstangen kyrkjelyd vart skild ut frå Johannes kyrkjelyd i 1917, og etter dette vart det vedteke å byggja kyrkje her. Ein la ned grunnstein den 31. oktober 1917 og etter fire år med bygging stod kyrkja klar den 5. mai 1921.
Kyrkja fungerte som vanleg soknekyrkje fram til 2002. Då var det organisasjonen Normisjon som overtok kyrkja og brukte henne som lokale for kyrkjelyden Norkirken Bergen.
Frå og med 2013 vart kyrkja gjort til ungdomskyrkje i Bergen bispedømme. Dette prosjektet er eit samarbeid mellom Bergen Domkyrkje kyrkjelyd, Ynglingen Bergen KFUK-KFUM og Bjørgvin bispedømmeråd.
St. Jakobprosjektet har som formål å samla ungdom, først og fremst i Bergen sentrum og Bjørgvin bispedømme. Her skal ungdom enkelt kunna bruka alle fasilitetane i kyrkja, inkludert datarom, kjøken, lydstudio, hybel, Jakobsalen og kyrkjerommet.
Solli kyrkje
Solli kyrkje (tidlegare Solli kapell ) er ei langkyrkje frå 1904 i Sarpsborg kommune i Viken fylke.
Kyrkja vart teikna av arkitekt Peter Hofstad og oppført i 1902–04 som kapell under Tune kyrkje for arbeidarane ved Soli Brug. I dag vert bygget titulert som kyrkje.
Jury
Jury eller lagrette er nemningar som vert nytta i ymse samanhengar om eit utval av personar som har fått mandat til å avgjere saker innanfor eit fastsett saksområde.
Jury i domstolane
Etter lova i mange land skal ein jury, eit utval av lekfolk (det vil seie folk som ikkje er juristar), avgjere under rettargangen om ein person som er tiltalt for eit brotverk er straffeskuldig eller ikkje. Det er ofte stor skilnad frå land til land på kva slags type lovbrot og under kva slags vilkår det krevst jury under førehavinga av straffesaker i domstolane. I Noreg gjeld dette berre i straffesaker som står for lagmannsretten, og dersom strafferamma for lovbrotet er på meir enn seks års fengsel, og då vert juryen kalla lagrette. I England, og i andre land som hadde engelsk rettssystem som førebilete, var det tidlegare òg ein ordning med tiltalejury, såkalla grand jury (storjury), som avgjorde om prova var sterke nok til å reise tiltale mot ein som var mistenkt for eit brotverk. Dersom tiltale vart reist, vart skuldspørsmålet avgjort på ordinær måte under rettargangen av ein annan jury.
Anna bruk av omgrepet «jury»
Nemninga jury vert elles nytta i fleire andre samanhengar som ikkje har med rettssystemet å gjere. Det er vanleg å omtale som «jury» mange av dei utvala som avgjer tevlingar av ymse slag der det krevst ei skjønnsmessig vurdering for å kåre sigraren, som til dømes i idrettstevlingar som kunstløp på skeiser, turn, skihopping osb.
AB Como, Mats & Tore Bjerke Co.
AB Como, Mats & Tore Bjerke Co. var eit svensk føretak som i ein periode tidleg på 1950-talet produserte den norskutvikla motorsaga Comet på lisens.
Jury
Anna bruk av omgrepet «jury»
Ein jury vert òg ofte oppnemnd for å avgjere tevlingar som gjeld kunstnariske framføringar eller arbeid av ymse slag, arkitekttevlingar om utforminga av bygningar og av planar for nye bydelar, kven som skal få sine kunstnariske arbeid utstilt på ein kunstutstilling, kven som er best i songtevlingar, orkestertevlingar osb. Til dømes er det ein jury som avgjer kven som skal få prisen for beste film, Palme d'Or (Gullpalmen), under Filmfestivalen i Cannes i Frankrike.
Meir eller mindre presis bruk av nemninga «jury» vert elles ofte nytta om dei som avgjer spissfindige tevlingar mellom deltakarar i underhaldningsprogram i radio og fjernsyn.
Judeaørkenen
Judeaørkenen (hebraisk מִדְבַּר יְהוּדָה, Midbar Yehuda; arabisk صحراء يهودا, Sahara Yahudan) er ein ørken i Israel og Vestbreidda som ligg aust for Jerusalem og fell ned mot Daudehavet. Han strekkjer seg frå det nordaustlege Negev til aust for Beit El, og er markert av terrassar og skrentar. Han endar i ein bratt skrent ned til Daudehavet og Jordandalen. Judeaørkenen vert kryss av mange wadiar frå nordaust til søraust og har mange raviner, dei fleste av dei djupe, frå 400 m i vest til 200 meter i aust. Judeaørkenen er eit område med ein særskild morfologisk struktur langs austsida av Judeafjella.
Han vert stundom kalla Yeshimon (hebraisk skrift יְשִׁימוֹן) som tyder 'ørken' eller 'villmark'.
Plassering
Judeaørkenen ligg aust for Jerusalem og heller ned mot Daudehavet. Nedbørsmengdene i Judea-området varierer frå 400-500 mm i dei vestlege åsane til 600 mm kring vestlege Jerusalem (sentralt i Judea), så ned att til 400 mm aust for Jerusalem og ned til kring 100 mm i austlege delar på grunn av regnskuggen. Klimaet varierer frå middelhavsklima i vest og ørkenklima i aust med ei stripe steppeklima i midten. Dei største byområda er Jerusalem, Betlehem, Gush Etzion, Jeriko og Hebron.
Hekal
Hekal er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Mallakastër.
Ved folketeljinga i 2011 hadde den dåverande landkommunen Hekal 2 623 innbyggjarar.
Tidlegare administrativ inndeling
Fram til år 2000 var Hekal ein del av distriktet Mallakastër. Den dåverande landkommunen omfatta busetnadene:
Kanape
Kanapé eller kanape er ein type festmat av små, munnfullstore smørbrød eller liknande som kan serverast som fingermat.
Kanapear blir ofte servert i ståande selskap eller som forrett før ein et eit større måltid.
Luzni
Luzni er ein tidlegare landkommune i regionen Dibër i Albania. Etter ei admininistrasjonsreform i 2014 inngår han som ei kommunaleining i kommunen Dibër.
Kanape
Brødet ein bruker til kanapear kan vera tilskorne brødskiver utan skorpe. Ein kan også bruka kjeks eller butterdeig som grunnlag. Brødet kan formast med ein kniv eller ein utstikkar i ulike fasongar, som rektangel, trekant, runding, stripe eller ring. Dei blir så ofte rista eller steikt.
Som pålegg kan ein bruka ulike mjuke produkt som postei, smaksett smør eller smøreost, ein hovudingrediens som ein kjøtbit eller sjømat, og garnityr som urter, bær eller finhakka grønsaker.
Luzni
Ved folketeljinga i 2011 hadde den dåverande landkommunen Luzni 2 433 innbyggjarar.
1927 Suvanto
1927 Suvanto er ein hovudbelteasteroide og går i bane innanfor asteroidefamilien Eunomia. Han blei oppdaga den 18. mars 1936 av R. Suvanto ifrå Turun observatorio, Turun yliopisto i Turku.
Luzni
Tidlegare administrativ inndeling
Fram til år 2000 var Luzni ein del av distriktet Dibër. Den dåverande landkommunen omfatta busetnadene:
Angst in My Pants
Angst in My Pants er det ellevte studioalbumet til det amerikanske rockebandet Sparks. Albumet vart gjeve ut av Atlantic Records i både USA og Storbritannia.
Den saudi-kuwaitiske nøytrale sona
Den saudi-kuwaitiske nøytrale sona er eit område på grensa mellom Saudi-Arabia og Kuwait som vart definert i Uqair-protokollen i 1922. Det vert produsert olje i området, og ho vert delt likt mellom dei to landa.
7. juli 1965 signerte Saudi-Arabia og Kuwait ein avtale om deling av den nøytrale sona. Avtalen vart verksam 25. juli 1966. Ein avtale om grensa mellom dei to delane av den nøytrale sona vart signert 17. desember 1967, og vart formelt verksam 18. desember 1969.
Atlantic Standard Time
Atlantic Standard Time (AST) eller Atlantic Time Zone er ei tidssone der ein har universaltid minus fire timar. I somme tider av året er det sommartid i regionen, og skilnaden er då minus tre timar. Tidssona dekkjer ein del av Karibia og provinsane New Brunswick og Nova Scotia, Prince Edward Island og små delar av Quebec (austlege Côte-Nord og Magdalenøyane) i Canada. Offisielt har heile Newfoundland and Labrador Newfoundland Standard Time, men i praksis nyttar det meste av Labrador Atlantic Standard Time.
I USA nyttar territoria Puerto Rico og Dei amerikanske Jomfruøyane Atlantic Standard Time.
Lars Olsson Kolbeinstveit
Lars Olsson Kolbeinstveit var ein norsk gardbrukar, lensmann, ordførar og stortingsmann frå Suldal. Njeld Kolbenstvedt var sonen hans.
Kolbeinstveit var son til ein gardbrukar. Hans einaste skulegang skal ha vore undervisning kvar laurdag hos presten i Suldal, elles lærde han seg sjølv ved sjølvstudium. Frå han var ei 16 år gammal, voks han opp hos Pål Bakke i Suldal. Sidan arva han garden etter denne og dessutan tre andre gardar av ein anna slektning. Sjølv var han gardbrukar på farsgarden Kolbeinstveit. Ei kort tid var han lensmann i Suldal.
Kolbeinstveit var den fyrste ordføraren i Suldal. Han var ordførar 1838-45, 1850-55 og 1860-61. Elles forlikskommissær og fleire kommunale verv.
Kolbeinstveit var stortingsrepresentant for Stavanger amt i 1839, 1848-58. I 1839 var han medlem av konstitusjonskomiteen og lovkomiteen. 1848-58 var han medlem av Lagtinget, medan han i 1848 var medlem av justiskomite nr 1, og 1851-58 av gasje og pensjonskomiteen.
Angst in My Pants
Historie
Angst in My Pants markerte det andre albumet som klaverspelaren Ron Mael og songaren Russell Mael arbeidde med gitaristen Bob Haag, bassisten Leslie Bohem og trommeslagaren David Kendrick. James Goodwin vart i tillegg med besetninga på ekstra synthesizer, men desse var miksa langt lengre bak, medan resten av bandet kom tydelegare fram. Resultatet vart eit power pop-album som vart spelt inn i Musicland Studios i München, produsert av Mack tilknytt Giorgio Moroder Enterprises. Innspelinga av albumet var den andre og siste gangen Sparks arbeidde med Mack.
Aspirasjonspsykrometer
Eit aspirasjonspsykrometer er to termometer der ein på det eine held eit fuktig stykke tøy eller veke omkring termometerkula. Dette vert nytta til å måle luftfukta. Det vert mellom anna nytta i laboratorium for å kalibrere og kontrollere anna måleutstyr. Ein nyttar då ei elektrisk vifte og automatisk vasstilførsel. Transportable instrument har anten ei fjør som vert trekt opp for å drive vifta, medan fukta vert tilført ved hjelp av ein pipette, eller ein kan nytte eit slyngetermometer, der termometerer vert slynga i ring med handkraft.
Luftfukta vert målt ved at vatnet fordampar frå termometerkula, slik at dette viser våttemperaturen, som er lågare enn tørrtemperaturen. Ved å sjå i ein tabell med temperatur og temperaturskilnadane kan ein lese av den relative fukta til lufta.
Instrumentet vart oppfunnen av den tyske meteorolog Richard Assmann (1845–1918).
Angst in My Pants
Historie
I eit intervju i 1990 med Trouser Press diskuterte bandet korleis tittelsporet kom til basert på ein kort song etter at resten av albumet var spelt inn. I følgje Russell Mael: «Me hadde ein annan song kalla «Angst in My Pants» med ein heilt annan melodi. Han skulle vere med på albumet, men me likte han eigentleg ikkje så mykje. Me trengde ein song til for albumet. Me var vanlegvis godt førebudde før me gjekk i studio, men likevel mangla me ein song. Me var ferdige med innspelinga av alle dei andre songane. Ein dag på hotellet i München kom Ron opp med melodien og sette den gamle tittelen på den nye songen. Mack likte songen særs godt og me spelte han inn.»
Utgjeving
Angst in My Pants vart ikkje ein suksess i Storbritannia, men gjorde det betre enn det føregåande albumet deira, Whomp That Sucker, i USA. Det nådde 173. plassen på Billboard 200.
Singelen «I Predict» vart den første Sparks-singelen som gjekk inn på Billboard Hot 100, då han nådde 60. plassen i mai 1982. Dette var første gongen sidan utgjevinga av «Wonder Girl» i 1971 at Sparks hadde fått moderat suksess på den amerikanske singellista. Ein utvida remiks av «I Predict» vart gjeven ut som ein klubb-promo medan 7"-singelen kom ut med albumsporet «Moustache» som B-side. Musikkvideoen for «I Predict» vart regissert av Douglas Brian Martin med kinematografi av Frederick Elmes.
«Angst In My Pants» og «Eaten by the Monster of Love» vart begge nytta i filmen Valley Girl, ein romantisk kommedie som kom ut i 1983. «Eaten by the Monster of Love» vart òg nytta i 2009 i skrekkfilmen Cabin Fever 2. Han vart òg nytta i sjette sesongen av Gilmore Girls.
Bandet framførte «Mickey Mouse» og «I Predict» som musikalske gjester den 15. mai 1982 på Saturday Night Live, med Danny DeVito som vert. Før «Mickey Mouse» skildra Ron Mael, heilt alvorleg, ei vanleg mus og kva mus vanlegvis gjer (inkludert «skremme kvinner» og «ete store mengder sukker for laboratorie-eksperiment»).
Campbell Crag
Campbell Crag er ein fjellknaus med ei høgd opp mot 1918 moh ved sørenden av Testa Ridge på nordsida av Mount Morning på Scott Coast. Han vart namngjeven av Advisory Committee on Antarctic Names (1994) etter Richard J. (Rick) Campbell, som var flyoperasjonkooordinator ved McMurdo-basen, og aktiv i forskinga i Antarktis frå 1981.
Iztotsjen
Iztotsjen (bulgarsk Източен, «Austleg») er eit av seks distrikt (bulgarsk район, rajon) i byen Plovdiv i provinsen Plovdiv i Bulgaria.
Mount Zeigler
Mount Zeigler er eit fjell (1120 moh) 5 km nord-nordaust for Mount Swartley i Allegheny Mountains i Marie Byrd Land. Det vart kartlagd av U.S. Antarctic Service (USAS) (1939–41) og av US Geological Survey (USGS) frå landmålingar og flyfoto tekne av U.S. Navy (1959–65). Det vart namngjeve av Advisory Committee on Antarctic Names (US-ACAN) etter kapteinløytnant Luther L. Zeigler i US Navy, pilot på LC-130F Hercules-flyet under Operasjon Deep Freeze 1968.
Sylinderhette
Sylinderhette (Mycena picta) er ein liten hettesopp med ein sylinderforma hatt. Han veks i mange slags habitat om sumaren og hausten.
I Noreg er arten særs sjeldan og rekna som nær truga.
Baq`a'
Baq`a' er ein landsby i Al Madinah-regionen vest i Saudi-Arabia.
Karasjok grunnskole
Leiar for skulen er rektor Arnulf Soleng.
Zurn Peak
Zurn Peak er eit pyramideforma fjell (1515 moh) ved nordkanten av Toney Mountain, kring 6 km nordaust for Richmond Peak i Marie Byrd Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959–71, vart det namngjeve av Advisory Committee on Antarctic Names (US-ACAN) etter Walter Zürn, forskingssjef ved Amundsen-Scott-stasjonen i 1972.
Eidsvoll prestegard
Eidsvoll prestegard ligg om lag 400 meter søraust for Eidsvoll kyrkje.
Både kyrkja og prestegarden har røter attende til mellomalderen, men bygningane er av langt nyare dato. Eidsvoll spelte ei viktig historisk rolle medan den førre prestegardsbygningen stod. Han vart oppført i 1720. Då Eidsvoll kirke ble gjenreist etter brannen i 1762, vart storstua på prestegarden nytta til gudstenester. På 1800-tallet var størrelser som Nicolai Wergeland (1817–48) og Eilert Sundt (1869–75) sogneprester her, og i førstnevntes embedstid vokste både Henrik Wergeland og Camilla Wergeland opp på gården. Wergeland, Sundt og en rekke andre prester er for øvrig portrettert på bilder under orgelgalleriet i kirken.
Denne prestegardsbygningen brann ned til grunnen i 1877, og den noverande prestegarden vart bygd etter det. Anlegget vart i si tid foreslått freda, men forslaget vart trekt attende i 1984. Sidan har Riksantikvaren gått inn for at prestegardstunet og området rundt vert regulert til spesialområde for bevaring. Tunet er ikkje spesielt langt frå kyrkja, men dei to framstår ikkje som ei samla enining. Uttunet er skilt ut og vert nytta til opplærings- og aktivitetssenter for psykisk utviklingshemma, og drengestua vert nytta til ei utstilling om Wergelandfamilien og Eidsvoll. Eidsvoll stasjon og ei rekkje andre eigedomar har vorte skilt ut frå prestegarden, som i si tid var ein av dei største gardane i Eidsvoll. Garden har adresse Camilla Colletts veg, og i nabolaget er det laga ein kultursti som inngår i Pilegrimsleia.
May Britt Lagesen
May Britt Lagesen er ein norsk politikar for Ap som vart medlem av Trøndelag fylkesting i 2018, då ho òg vart leiar i hovudutvalet for kultur. Ved stortingsvalet 2021 vart ho første vararepresentant til Stortinget frå Nord-Trøndelag.
Biografi
May Britt Lagesen er utdanna barnevernspedagog frå Høgskolen i Harstad frå 1998 og har hatt sitt yrke i offentleg sektor. Ho var einingsleiar for bustadar for funksjonshemja i Steinkjer kommune før ho vart varaordførar i 2011. Ho har òg vore fylkessekretær i Fellesorganisasjonen for barnevernspedagogar, sosionomar og vernepleiarar i Nord-Trøndelag i fire år.
Lagesen melde seg inn i Arbeidarpartiet i 2002. I 2003 vart ho medlem av Steinkjer kommunestyre og formannskap. Lagesen var leiar i kommunestyregruppa til Arbeidarpartiet og varaordførar i Steinkjer frå 2011 til 2013. I 2013 vart ho med i Nord-Trøndelags fylkesråd for utdanning og kultur, noko ho var fram til samanslåinga av Nord- og Sør-Trøndelag i 2018. I 2015 vart ho òg innvald i Nord-Trøndelag fylkesting. Lagesen har vore nestleiar i Nord-Trøndelag Arbeidarparti.
Hoff prestegard
Kyrkja og prestegarden her røter attende til mellomalderen. Prestegårdsbygningen vart lafta i to etasjar i 1730. Han hadde da seks rom i kvar etasje, men vart seinere utvida, slik at han rundt 1780 var på 600 kvadratmeter. Bygningen vart oppgradert og romfordelinga endra i 1971. Garden omfattar elles m.a. forpaktarbustad frå 1830 og stabbur frå 1844. Heile gårdsanlegget vart freda i 1991.
Fagersta kommun
Fagersta kommune ligg i det svenske länet Västmanlands län i Västmanland. Administrasjonssenter i kommunen er Fagersta.
Tettstader
Fagersta kommune har berre ein tettstad. Folketalet i tabellen er frå 31. desember 2005.
I Predict
«I Predict» er ein song av Los Angeles-bandet Sparks. Han kom ut i 1982 som den første singelen frå albumet Angst in My Pants. Gruppa markandsførte singelen med ei framføring på Saturday Night Live. Dei framførte òg «Mickey Mouse», ein annan song frå Angst in My Pants. Det vart den første singelen deira som gjekk inn på Billboard Hot 100-lista i America.
Video
På grunn av det «vaksne innhaldet» i videoen spelte MTV vanlegvis berre songen i seine timar.
Aulstad kyrkje
Aulstad kyrkje er ei langkyrkje frå 1864 i Gausdal kommune, Innlandet. Ho er dels oppført med materialar frå gamle Svatsum kyrkje, som vart riven i 1860. Aulstad tok òg over inventaret frå Svatsum gamle kyrkje.
Saftkokaradn
Saftkokaradn er supportarklubben til Sogndal Fotball. Klubben vart stifta i 2001 når laget tok steget tilbake i Eliteserien. Klubben hadde noko over 100 medlemmar i 2012.
Hummer Point
Hummer Point er det austlege neset på den isdekte Gurnon Peninsula, ein austleg arm av Bear Peninsula på Walgreen Coast i Marie Byrd Land i Antarktis. Det vart kartlagd av US Geological Survey frå landmålingar og flyfotografi av U.S. Navy, 1959–66, og vart namngjeve av Advisory Committee on Antarctic Names i 1977 etter dr. Michael G. Hummer.
Juzjen
Juzjen (bulgarsk Южен, «Sørleg») er eit av seks distrikt (bulgarsk район, rajon) i byen Plovdiv i provinsen Plovdiv i Bulgaria.
Hollandsk dverg
Hollandsk dverg er ein av dei aller minste hønserasane. Som namnet røper, kjen han frå Nederland, der rasen er skildra allereie i 1882. Det kan tenkast sjømenn brakte rasen til Nederland frå Ostindia på 1700-talet.
Dei er bra verparar og hønene er dyktige til å ruge, men sidan dei er så små, får dei ikkje så mange egg om gongen. Dei er svært gode mødre og det er ikkje uvanleg at ei høne tar til seg kyllingar frå andre og blir fostermor.
Hollandsk dverg er nysgjerrige og er lette å temme. Rasen er svært kontaktsøkande og går gjerne bort til folk som kjem inn i hønsegarden. Rasen egnar seg først og fremst som kjæledyr. De er smidige, spretne, aktive og energiske. Dei er små og lette fuglar som flyg godt. Røktaren må ha tak over hønsegarden om han vil halde dei der. Når dei går fritt er dei flinke til å finne mat sjølve.
Liten rase - stor personlegheit
Hollandsk dverg kjem i fleire fargar, som kvit, svart, blå, blå randteikna, gjøkspetta, legbarfarga, gullhalsa, sølvhalsa, blå/gullhalsa, blå/sølvhalsa, sølvhalsa med oransje rygg og skulder, oransjehalsa, blå/oransjehalsa, laksefarga, kveitefarga og raudsadla.
Barka i Saudi-Arabia
Barka er ein landsby i Al Madinah-regionen vest i Saudi-Arabia.
Siren Sundby
Siren Sundby er ein norsk seglar, oppvaksen i Son i Vestby kommune. Ho representerer Soon Seilforening.
Off the Ground
Off the Ground er det niande studioalbumet til Paul McCartney, gjeve ut i 1993. Det var det første studioalbumet hans i 1990-åra og ein oppfølgjar til det kritikarroste Flowers in the Dirt (1989).
Siren Sundby
Etter tre års ingeniørstudium på Danmarks Tekniske Universitet er ho no busett i Oslo, der ho tek Master i Innovasjon og Entreprenørskap ved Handelshøgskolen BI.
Off the Ground
Innspeling og struktur
Etter å ha planlagd ein verdsturné kalla The New World Tour i 1993 for å marknadsføre albumet, valde McCartney å spele inn Off the Ground med turnébandet sitt. Blair Cunningham kom med på trommer i staden for Chris Whitten, som hadde slutta for å bli med i Dire Straits.
Siren Sundby
Siren Sundby byrja å segla optimistjolle allereie som seksåring, og avanserte til europajolle i 1998. I 1999 og 2000 vann ho junior-VM i europajolle, og som 17-åring kvalifiserte ho seg til OL 2000.
Off the Ground
Innspeling og struktur
McCartney valde å spele inn albumet «live i studio», som tydde at bandet måtte øve inn kvar song, og så spele dei inn frå A til Å, i staden for å spele inn dei forskjellige instrumental og vokalspora kvar for seg. Dette gav ei ny, fersk og direkte kjensle i musikken, men vart ikkje veldig godt motteke av kritikarane.
Siren Sundby
I 2003-sesongen vart ho europameister, verdsmeister og vann prøve-ALTE i europajolle. Ho forsvarte VM-gullet i 2004, og var stor favoritt til å ta gullmedaljen under OL i Athen i 2004. Ho hadde favorittstempel og vann ein klår gullmedalje, sjølv etter å ha vorte diskvalifisert i ein av seglasane.
Sundby la opp, men gjorde comeback under OL i Beijing i 2008 som styrmann i Ynglingklassa med Alexandra Koefoed og Lise Birgitte Fredriksen.
Sundby vart vald til Årets kvinnelege seglar av Det internasjonale seilforbundet i 2003. Same år mottok ho òg Porsgrunds Porselænsfabriks Ærespris.
Off the Ground
Innspeling og struktur
Dei to første songane som vart spelte inn var «Biker Like an Icon» og «Peace in the Neighbourhood», som begge kom frå øvingar i november 1991.
Siren Sundby
I 2011 var ho med i tredje utgåve av Mesternes Mester på NRK, og starta hausten 2011 som konsulent i Capgemini Consulting.
Off the Ground
Utgjeving og mottaking
Den første singelen frå albumet, «Hope of Deliverance», kom ut den siste veka i desember 1992 og albumet kom ut 2. februar 1993. Off the Ground var det første Paul McCartney-albumet utan store hittar i Amerika sidan Wings-albumet Wild Life i 1971. Den første singelen nådde 18. plassen i Storbritannia, der «C'Mon People» òg vart ein mindre hit. I USA gjekk tittelsporet på albumet inn på Adult Contemporary-lista på ein 27. plass. Andre stader vart «Hope of Deliverance» ein større suksess. Det vart den første internasjonale hitten til McCartney sidan «Say, Say, Say» med Michael Jackson i 1983, og nådde topp 5 i fleire europeiske land, og selde 250 000 eksemplar berre i Tyskland.
I Storbritannia debuterte albumet på femteplassen, men fall raskt ut av lista. Etter berre seks veker var albumet ute av Topp 100. I USA nådde albumet 17. plassen på Billboard 200 og selde berre 53 000 eksemplar den første veka, men klarte etter kvart å oppnå gullplate-status der. Sjølv om det vart møtt med lunkne kritikarar og nokså dårlege salstal i Storbritannia og Nord-Amerika, gjorde albumet det langt betre i Europa. I somme land, som Frankrike og Japan, selde dette albumet meir enn føregangaren Flowers in the Dirt. I Tyskland er Off the Ground det mestseljande albumet til McCartney, og det låg 20 veker på Topp 10 og selde til slutt til platinaplate for over ein halv million selde eksemplar.
Somme veker etter albumet kom ut, drog McCartney i gang The New World Tour, som tok han verda rundt på sommaren. Konsertopptak frå turneen kom ut på konsertalbumet Paul Is Live mot slutten av 1993.
Off the Ground: The Complete Works
Off the Ground: The Complete Works er ei dobbelplate som kom ut i Tyskland og Nederland. Den førte plata inneheld det originale albumet, medan den andre plata er ei samling av B-sider og andre songar som ikkje kom på albumet. Det inneheldt òg to songar som ikkje kom ut på MTV Unplugged-konserten hans i 1991, «Things We Said Today» og «Midnight Special».
Trass i tittelen manglar samlinga to B-sider og tre remixar: «Deliverance» og «Deliverance (Dub Mix)».
Off the Ground: The Complete Works er ikkje lenger tilgjengeleg.
Mettembert
Mettembert er ein kommune i distriktet Delémont i kantonen Jura i Sveits. Kommunen har innbyggjarar  og eit areal på. Kommunesenteret ligg 660 meter over havet.
Kommunen ligg i ein liten dal nordvest for Delemont.
Hilde Furuseth Johansen
Hilde Furuseth Johansen er ein norsk lokalpolitikar for Senterpartiet. Ho vart varaordførar i Gildeskål kommune i 2011. Før det hadde ho 8 år bak seg i kommunestyret.
Johansen er busett på Sørarnøy. Ho er utdanna både som børsemakar og i personalleiing. Ho er medinnehavar i føretaket Din Kontortjeneste AS.
Johansen sat per 2012 i Sentralstyret til Senterpartiet, og ho er leiar for Senterpartiets studieforbund.
Liland i Vågan
Liland er ei grend og ein del av Austnesfjorden i Lofoten. Grenda Liland går i frå Grøttingsvollen i sør til Skinnelva i nord som er den gamle grensa mellom Liland og Laupstad. VIktige næringar på Liland, og Austnesfjorden generelt, er fiske og småbruk. Det er også mange av innbyggjerane som pendlar til Svolvær.
Du är inte ensam
«Du är inte ensam» (svensk for Du er ikkje aleine) er ein song av Julia Kedhammar, gjeven ut i 2014. Songen er skriven av Julia Kedhammar og Thomas G:son.
Nordlien kyrkje
Nordlien kyrkje eller Nordlia kyrkje er ei lafta langkyrkje i Østre Toten kommune i Innlandet fylke. Tårnet er asymmetrisk plassert attmed den nordlege langsida av kyrkja.
Du är inte ensam
«Du är inte ensam» deltok i Lilla Melodifestivalen 2014, og vart framført på svensk av Julia Kedhammar. Songen vart røysta fram som vinnar av ein jury.
Etter sigeren i Lilla Melodifestivalen 2014 fekk «Du är inte ensam» representere Sverige i Junior Eurovision Song Contest 2014 på Malta.
Tåkeskogsmett
Tåkeskogsmett (Henicorhina negreti) er ein sporvefugl i gjerdesmettfamilien som først vart observert i 1978-1984 og skildra formelt første gong i 2003. Han er endemisk for vestre Andes-regionen, Colombia.
Taksonomi
Denne gjerdesmettarten blei sett inn i slekta Henicorhina i familien Troglodytidae ut frå resultat av analyser av morfologi, læte og krav til habitat. Den næraste slektningane er trudd å vere gråbrystskogsmett, H. leucophrys, som lever dels i tilstøytande område vest for tåkeskogsmetten sine habitat.
Skildring
Tåkeskogsmetten er ein liten medlem i familien, ca. 11 centimeter i kroppslengd og masse på rundt 16 gram. Han har stutt hale, korte avrunda venger, kraftige føter og nedbøyd nebb. Fjørdrakta til denne arten er mørk, han skil seg frå gråbrystskogsmett med totalt sett mørkare utsjånad, mørkare overside enn underside, og tydelegare svarte streker i strupeområdet. Begge artar har ei lang kvit augebrynsstripe. Kjønna er like, men hannar har marginalt lengre bein og hale.
Tåkeskogsmetten har ein eintydig song av meir enn 10 repeterande setningar på ca. to sekund, kvar setning med 6-12 reine tonar.
Severen
Severen (bulgarsk Северен, «Nordleg») er eit av seks distrikt (bulgarsk район, rajon) i byen Plovdiv i provinsen Plovdiv i Bulgaria.
Ngraçan
Ngraçan er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Mallakastër.
Tåkeskogsmett
Skildring
Utbreiingsområdet som er kjent i dag består av eit lite areal innanfor Munchique nasjonalpark i Cauca-departementet, dessutan i eit anna isolert og avgrensa område der departementa Chocó, Antioquia og Risaralda grensar til kvarandre. Utbreiingsareala estimert til å gjere ut for totalt 8 km2. Habitatet er våt, epifyttisk tåkeskog, og berre på høgdnivå 2250–2640 moh.
Ngraçan
Ved folketeljinga i 2011 hadde den dåverande landkommunen Ngraçan 588 innbyggjarar.
Tidlegare administrativ inndeling
Fram til år 2000 var Ngraçan ein del av distriktet Mallakastër. Den dåverande landkommunen omfatta busetnadene:
Tåkeskogsmett
Skildring
Tåkeskogsmetten lever her av insekt som fluger og biller som han beitar på, vanlegvis berre rundt to meter over bakken.
Populasjonen er estimert til under 1000 individ, og er trudd å vere minkande. Arten er klassifisert som sårbar. Trugsmåla er klimaendringar som reduserer fukta i periodar, og menneskeleg aktivitet som avskoging.
Lunner kyrkje
Lunner kyrkje er ei steinkyrkje frå 1100-talet som ligg på Lunnertoppen i Lunner kommune i Viken.
Historie
Lunner kyrkje vart bygd av stein og var opphavleg ei einskipa langkyrkje med eit rundt steintårn. På biletet er skipet i den opphavlege steinkyrkja delen til høgre.
I 1780-åra vart kyrkja bygd om til krosskyrkje, og det opphavleg runde kyrkjetårnet vart rive. Dei nyare delane er til venstre på biletet.
Dei nyare delane i tre vart restaurerte i 1987–1988, og då vart fundamentet til det runde steintårnet i vest avdekka – det einaste kjende runde kyrkjetårnet i Noreg. Over denne tårnfoten vart det etter restaureringa lagt eit glasgolv, slik at gjestar i kyrkja kan sjå den opphavlege konstruksjonen.
Karlebotn skole
Karlebotn skole (nordsamisk Stuorravuona skuvla) er ein samisk/norsk offentleg grunnskule som ligg i Karlebotn i Nesseby kommune i Troms og Finnmark fylke. Han har 56 elevar i sju skoleklassar, desse er fordelt på klassetrinn frå femte til tiande. Skulen dekkjer ikkje heile barne- og ungdomstrinnet.
Lunner kyrkje
Historie
Den ytre diameteren på tårnet er 5,4 m. Det hadde inngang i vest, og det indre tårnrommet hadde ein diameter på berre 2,8 m.
Mellomalderdelen i stein er framleis ikkje restaurert.
Steinfigurar
Utvendig er det ti uthogde figurar i veggane på den gamle delen av kyrkja. Den eine viser ei løve med gapande kjeft. Så følgjer ein kentaur som skyt med boge, på reileff 2. Relieff 3 viser ein mann som grip seg om skjegget med den eine handa.
Desse figurane er plasserte på sør- og austveggen av steinkyrkja, og på sakristiet. På kvar side av portalen finn vi to langsmale relieff. Det til høgre har to englar som bøyer seg mot kvarandre, og det til venstre tre mannsandlet omgitt av ei ranke.
Ein veit ikkje heilt kor dei har vore plassert opphavleg, men dei skal vere eldre enn det utvida koret. Det er sannsynleg at dei kan ha stått på det eldste koret og på vesttårnet. Relieffa er laga i sandstein, eit sjeldant materiale i dette området. Det er mogleg at det kan vere fleire skulpturar i grunnmuren. Ingen anna bygdekyrkje har så mange skulpturar i stein.
Ei segn fortel at Heilag-Olav skal ha starta byggearbeidet.
Kennet i England
Kennet er ei elv i det sørlege England, og ei sideelv til Themsen. Dei nedre delane av elva er farbare for elvebåtar og blir kalla Kennet Navigation, som saman med Avon Navigation, Kennet and Avon Canal og Themsen dannar ein samanhengande vassveg mellom byane Bristol og London.
Köpings kommun
Köping kommune ligg i det svenske länet Västmanlands län i Västmanland. Administrasjonssenter i kommunen er Köping.
Kennet i England
Elva Kennet er vorte tildelt nemninga Site of Special Scientific Interest (SSSI) frå nær kjeldene vest for Marlborough ned til Woolhampton. Dette er primært fordi elva har fleire sjeldne planter og dyr som er unike for elvar i krit-bergartar.
Köpings kommun
Tettstader
Köping kommune har tre tettstader. Folketalet i tabellen er frå 31. desember 2005.
Vi vil tro det vi synger
«Vi vil tro det vi synger» er ein song av Webe Karlsen, Dag Spantell & Geir Wentzel frå 1971. Songen er skriven av Kjell Karlsen og Terje Mosnes.
Kennet i England
Elveløp
Kjeldene til Kennet er ved Silbury Hill i Wiltshire, der ho mellom anna passerer nær det forhistoriske monumentet Avebury. Herfrå renn elva mot aust og passerer gjennom Marlborough, Hungerford and Newbury før ho munnar ut i Themsen ved Reading i Berkshire.
Dei øvre delane av Kennet har to sideelvar, Og som renn inn i Kennet ved Marlborough, og Dun som kjem inn ved Hungerford. Dei viktigatste sideelvane til Kennet nedanfor Marlborough er Lambourn og Enborne. Over ei strekning på 10 kilometer vest for og gjennom Reading har Kennet eit sekundært løp kalla Holy Brook, som tidlegare gav kraft til vassmøllene til Reading Abbey.
Båttrafikk
Kennet er farbar frå samløpet med Themsen ved Kennet Mouth i Reading til Newbury, der ho møter Kennet and Avon Canal.
Dei første par kilometrane av elva, frå Kennet Mouth til High Bridge i Reading, har vore farbare i alle fall sidan 1200-talet, og har sørgt for bryggeplass for både innbyggjarane til byen og for klostret Reading Abbey. Denne korte, farbare elvestrekninga var tidlegare under kontrollen til klostret, men ho blir i dag administrert av Environment Agency som om ho var ein del av Themsen.
Ressursbruk
Gjennom heile historia si har Kennet vorte brukt som kraftkjelde for ulike pre-industrielle og industrielle aktivitetar gjennom bruk av vassmøller. Nokre stader har elva vorte heva for å gje større fallhøgde for møllene. Tre gjenverande møller finst i Ramsbury, og det finst mange nedlagde møller og stader der det har vore møller, slik som Southcote, Burghfield, Sulhamstead, Aldermaston, Thatcham, Newbury og Hungerford. Forutan møllene vart elvevatnet på 1600- og 1700-talet òg brukt til bryggeria og garveria i Ramsbury og Marlborough.
Etymologi
Elva vart tidlegare kalla «Cunnit». Namnet er truleg avleidd frå den nærliggande romerske busetjinga Cunetio (no Mildenhall).